དུས་རབས་སྔོན་མའི་ལོ་རབས་དགུ་བཅུ་བའི་ནང་དུ་རྒྱལ་ཁབ་ཕྱི་ནང་གི་ཆེད་མཁས་པ་རྣམས་ཀྱིས་རི་དྭགས་དགོ་བའི་རིགས་ལ་ཕྱོགས་མང་པོ་ནས་ཞིབ་འཇུག་བྱས་ཏེ།རི་དྭགས་དགོ་བའི་འཚོ་གནས་དང་འཚོ་བའི་གོམས་སྲོལ་སོགས་ལ་རྒྱུས་ལོན་བྱས་པ་ལྟར་ན།རི་དྭགས་དགོ་བའི་རིགས་དེ་གཙོ་བོ་མཚོ་སྔོན་པོའི་ཉེ་འགྲམ་གྱི་རྐང་ཚ་རྫོང་དང་ཧེ་ཡན་རྫོང་།མཚོ་ལྷོ་བོད་རིགས་རང་སྐྱོང་ཁུལ་གྱི་གུང་ཧོ་རྫོང་དང་།དེ་མིན་མཚོ་ནུབ་ཁུལ་གྱི་ཐེམ་ཆེན་རྫོང་བཅས་རྫོང་བཞིའི་མངའ་ཁོངས་སུ་འཚོ་སྡོད་བྱེད་པ་ཙམ་ལས་གང་དུ་ཡང་མཐོང་དཀོན་པ་ཞིག་རེད།དེའི་སྟབས་ཀྱིས་རི་དྭགས་དགོ་བའི་རིགས་ལ་རྒྱལ་སྤྱིའི་སྟེང་ནས་ཀྱང་མཐོང་ཆེན་ཚད་མཐོན་པོ་བྱས་ཏེ།རི་དྭགས་དགོ་བ་ནི་འཚམ་གླིང་སྟེང་ཉེན་ཁར་བཅར་བའི་རི་སྐྱེས་སྲོག་ཆགས་སུ་ངོས་འཛིན་བྱས།གཅིག་སྟོང་དགུ་བརྒྱ་གོ་དྲུག་ལོར།རྒྱལ་སྤྱིའི་རང་བྱུང་སྲུང་སྐྱོབ་མནའ་འབྲེལ་གྱིས་རི་དྭགས་དགོ་བའི་རྒྱུད་ཚར་ལ་ཉེ་བའི་ཚད་དུ་བསླེབས་པའི་ཚད་གཞི་དེ་ཉེན་རིམ་མཐོ་ཤོས་སུ་དཔྱད་བསྡུར་གཏན་འབེབས་བྱས་ཤིང་།གཅིག་སྟོང་དགུ་བརྒྱ་གྱ་བརྒྱད་ལོར་རྒྱལ་ཁབ་ཀྱི་རིམ་པ་དང་པོའི་སྲུང་སྐྱོབ་སྲོག་ཆགས་ཀྱི་གྲས་སུ་བཞག་པ་རེད།གཅིག་སྟོང་དགུ་བརྒྱ་གོ་དགུ་ལོར་རང་རྒྱལ་གྱི་ཉེན་ཁར་བཅར་བའི་རི་དྭགས་རིགས་ཀྱི་རྒྱབ་ཤུན་དམར་བོའི་དཔེ་དེབ་ཁྲོད་དུ་ཡང་རི་དྭགས་དགོ་བ་དེ་ཚར་ཉེན་ཆེ་བའི་རི་དྭགས་ཀྱི་གྲས་སུ་བཞག་འདུག